

LATVIJAS REPUBLIKA

 **PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

 www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2020. gada 27.augustā Nr. 355

 (protokols Nr. 14, 8.p)

**Par nedzīvojamo telpu nomas tiesību izsoles rezultāta apstiprināšanu**

Priekuļu novada dome izskata jautājumu par nedzīvojamo telpu 42,8 kvm platībā, kas atrodas Priekuļu novada Liepas pagastā, Liepā, Rūpnīcas ielā 4, nomas tiesības izsoles rezultātiem.

Izvērtējot pašvaldības rīcībā esošo informāciju, tajā skaitā Priekuļu novada pašvaldības Mantas atsavināšanas un izsoles komisijas 2020.gada 31.jūlija protokolu, konstatēts, ka:

1. Nomas tiesības izsoles procedūra veikta atbilstoši Latvijas Republikas normatīvo aktu prasībām, par izsoles procedūras veikšanu nav saņemta neviena sūdzība;
2. Nedzīvojamo telpu nomas tiesība nosolīta par nomas maksu EUR 35,00 (trīsdesmit pieci euro 00 centi) mēnesī;
3. Administratīvo teritoriju un apdzīvoto vietu likuma Pārejas noteikumu 20.punkts nosaka, ka Pašvaldība, kuru administratīvi teritoriālās reformas ietvaros apvieno, var uzņemties aizņēmumu, galvojumu un citas ilgtermiņa saistības, iznomāt savu nekustamo īpašumu [...], tikai pēc tam, kad saņemts pozitīvs apvienojamo pašvaldību finanšu komisijas lēmums;
4. Saņemts pozitīvs lēmums no apvienojamo pašvaldību finanšu komisijas.

Ņemot vērā iepriekš minēto un pamatojoties uz Administratīvo teritoriju un apdzīvoto vietu likuma Pārejas noteikumu 20. punktu, 2018.gada 20.februāra Ministru kabineta noteikumiem Nr.97 “Publiskas personas mantas iznomāšanas noteikumi” 61.punktu, Finanšu komitejas 2020.gada 24.augusta atzinumu par lēmumu (protokols Nr. 9, p. 8) atklāti balsojot: PAR - 11 (Elīna Stapulone, Aivars Tīdemanis, Aivars Kalnietis, Juris Sukaruks, Arnis Melbārdis, Jānis Ročāns, Baiba Karlsberga, Normunds Kažoks, Māris Baltiņš, Elīna Krieviņa, Ināra Roce), PRET – nav, ATTURAS – nav, Priekuļu novada dome nolemj:

1. Apstiprināt 2020.gada 31.jūlijā notikušās nomas tiesības izsoles rezultātu un uz pieciem gadiem iznomāt Cēsu rajona Andreja Ivanova individuālajam uzņēmuma “VANO”, reģistrācijas nr. 44102019768, nedzīvojamās telpas 42,8 kvm kopplatībā – telpa Nr.4 5,6 kvm platībā, telpa Nr.5 – 36,5 kvm platībā un 1/3 no telpas Nr.6 -2,1 (o,7) kvm platībā, kas atrodas Priekuļu novada Liepas pagastā, Liepā, Rūpnīcas ielā 4, par nosolīto nomas maksu EUR 35,00 (trīsdesmit pieci euro 00 centi) mēnesī.
2. Kontroli par lēmuma izpildi veikt izpilddirektoram F. Puņeiko.

*Šo lēmumu var pārsūdzēt viena mēneša laikā no tā spēkā stāšanās dienas Administratīvās rajona tiesas attiecīgajā tiesu namā pēc pieteicēja adreses (fiziska persona- pēc deklarētās dzīvesvietas vai nekustamā īpašuma atrašanās vietas, juridiska persona- pēc juridiskās adreses vietas).*

*Saskaņā ar Administratīvā procesa 70.panta pirmo un otro daļu, lēmums stājas spēkā ar brīdi, kad tas paziņots adresātam, sūtot pa pastu – septītajā dienā pēc tā nodošanas pastā.*

Domes priekšsēdētāja (paraksts) Elīna Stapulone